**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**Μεταπτυχιακό Colloquium**

του ΠΜΣ Νεοελληνικής Φιλολογίας

του Τμήματος Φιλολογίας

Ακαδ. έτος 2023-24

**Τρίτη 9 Απριλίου 2024, στις 19:00**

Στον σύνδεσμο zoom:

<https://authgr.zoom.us/j/92310117917?pwd=MGI0Nlp0eHhsamRVZ2VjVTNTWmNXdz09>

(Meeting ID: 923 1011 7917 Passcode: 434440)

Ομιλητής:

**Σωκράτης Νιάρος**

Δρ. Νεοελληνικής Φιλολογίας Πανεπιστημίου Ιωαννίνων

***Ο πεζογραφικός αγροτισμός στον Τύπο της μεταξικής περιόδου***

Η ανακοίνωση επικεντρώνεται στην ιστορική περίοδο της δικτατορίας της 4ης Αυγούστου (1936-1941) και ειδικότερα στην αγροτόθεμη πεζογραφική παραγωγή που δημοσιεύτηκε στις εφημερίδες και τα περιοδικά έντυπα αυτής της εποχής. Έπειτα από την μακροαναλυτική εξέταση ενός πολυάριθμου και ετερόκλιτου κειμενικού υλικού, γραμμένου από ένα εξίσου αυξημένο πλήθος συγγραφέων, διερευνώνται τα κύρια χαρακτηριστικά αυτής της λογοτεχνικής παραγωγής, ο βαθμός της σύγκλισής της με την καθεστωτική αγροτιστική ρητορική αλλά και η γενικότερη έκταση και ιστορική σημασία του φαινομένου. Ως βασικές ιδεολογικές συνιστώσες αυτών των δημοσιευμάτων αναγνωρίζονται η τάση για αποδοχή της φιλειρηνικής εξωτερικής πολιτικής και η τάση για μια εκ νέου ανακάλυψη του περιφερειακού εθνικού χώρου ως τουριστικού προορισμού που κινείται σε παράλληλη κατεύθυνση με την τουριστική πολιτική του καθεστώτος. Η αποδοχή, τέλος, της ανάγκης για τεχνοκρατικό εκσυγχρονισμό των καλλιεργητικών πρακτικών και η προβολή του αγροτικού βίου στο πλαίσιο μιας κοινότητας πολυποίκιλης, αυθεντικά ελληνικής, αυτόνομης και ηθικά υπερέχουσας έναντι του φθοροποιού άστεως εκτιμώνται ως συγγραφικές επιλογές οι οποίες τείνουν να προσαρμοστούν σε κοινωνικές διεργασίες που, ενώ κυοφορήθηκαν σε όλη τη διάρκεια του Μεσοπολέμου, έφτασαν εντέλει να αποτελούν κεντρικά ζητούμενα της αγροτικής και πολιτισμικής πολιτικής του μεταξικού καθεστώτος.

❧